તેનો પતિ નાનો બાળક તો છે નહીં. વહેલો ઊઠ્યો અને ભૂખ લાગે તો તેના પોતાના જ ઘરમાં તે પોતાને માટે કોઈક દિવસ ચા ન બનાવી શકે? ડબ્બાઓમાં કશુંક તો ક્યાંક બિસ્કિટ કે ખાખરા કે ફરસાણ હોય જ તો જાતે ના લઈ શકે? મિત્રને કહ્યું કે તું સહજતાથી આ જવાબ આપી શકી હોત? તો કહે આપ્યો જ પણ તેમનું કહેવું હતું કે હું બહાર કેટલા કામ કરું છું. તું તો ઘરમાં જ હોય છે. પણ ઘરમાં મને કેટલા કામ હોય છે તે વિચારવાનું જ નહીં. હાલમાં જ નવો ફ્લેટ લીધો છે તેની સજાવટ માટેના ધક્કા આજકાલ વધુ હોય છે એટલે જ મને થાક વધુ લાગ્યો હતો. પણ હવે વિચાર આવે છે કે સાચ્ચે જ મારા પતિને મેં સામે જવાબ આપ્યો એટલે તેમનું હૃદય દુભાયું હશે? તેમને સોરીનો મેસેજ મોકલ્યો પણ તેમનો જવાબ આવ્યો કે હવે શું ફાયદો?